钦定古今图书集成/明伦汇编/交谊典/第003卷 > 图书编 > 《论仪礼士相见礼》
## 钦定古今图书集成/明伦汇编/交谊典/第003卷 > 图书编 > 《论仪礼士相见礼》

古者士之相见，仪文曲折而心本忠诚，体貌谦恭而
事实简易，如“摰用雉雁、羔麛”，达其情耳。后世渐加以
货币，遂至视多寡为厚薄，尚德之风微矣。

宾主相接，揖让有度，尊揖卑者拱手，卑揖尊者磬折，
稍有差等，恭敬自存。今则折腰扫地，卑伏失容，足恭
过礼，虚文盛而实德衰矣。

夫相见之礼，止于再拜。后世以亲师尊长，加至四拜，
前辈习以为常，近则漫无隆杀，增益日多。恭而无礼，
则劳何为者哉？

古人接谈，随在皆有规警，使人正听而无邪思。近世
“忠信薄而人心叵测，忌讳多而直道难行，面谀背憎，
言不由衷”，喋喋何益哉！

夫尊卑相交，瞻视有式。古人“容貌辞气”，罔不将之以
令仪。故卒度卒获，一以敬为主耳。若夫心志靡定，自
游目失常，斯有“上傲下忧”、“倾奸”之病，可不慎欤